రెండు రోజుల క్రితమే శ్రీహరికోట నుంచి జీఎస్ఎల్వీ మార్క్ 3డీ–1 ఉపగ్రహం 200 ఏనుగుల బరువుతో నింగిలోకి విజయవంతంగా ప్రయోగించబడింది. సైన్స్ ఎంతగా అభివృద్ధి చెందుతుందో ఇదొక ఉదాహరణ. అయితే వేరొకపక్క కులం పేరుతో, ఆచారాల పేరుతో దారుణాలు జరుగుతున్నాయి. ఒక పక్క మనుషులంతా ఒక్కటేనని, వివక్ష చూపకూడదని, చూపితే నేరమని రాజ్యాంగం చెబుతుంది. వేరొకపక్క కులం పేరుతో కార్పోరేషన్లు, కుల సంఘాలకు ప్రభుత్వాలు కోట్లాది రూపాయల ప్రజాధనం ఖర్చుచేస్తున్నాయి. పేదరికంలో ఉన్న వారందరికీ ప్రభుత్వ ఫలాలు అందే విధంగా ఏర్పాటుచేయాలి తప్ప, కులానికి ఒక కార్పోరేషన్ ఏర్పాటు చేస్తే కుల ఘర్షణలు పెరుగుతాయి. ఈ అవకాశం చూసుకొని, కొంతమంది కమ్మ కార్పోరేషన్, రెడ్డి కార్పోరేషన్, కోమట్ల కార్పోరేషన్ అంటారు. ఏమిటిది? ఎటుపోతున్నాం మనం? ఈ రోజుకు కులానికి కులానికి మధ్య కులాంతర వివాహాలు లేవు. మనది సెక్యులర్ స్టేట్. లౌకిక రాజ్యంలో కుల ప్రసక్తి రాకూడదు. ప్రభుత్వ దృష్టిలో అంతా సమానమే. ఆర్థికంగా వెనుకబడిన వారందరినీ అభివృద్ధి పరచవలసిన బాధ్యత ప్రభుత్వంపై ఉన్నది. కులం అనాగరికం. కులం ఉన్నంతకాలం వివక్ష పోదు. వివక్ష చూపడమే కులం లక్ష్యం. వీటన్నింటికీ మూలం మతం. ఇవన్నీ పోనిదే మూఢనమ్మకాలు నిర్మూలించబడవు. కుల నిర్మూలన కోసం, మత నిర్మూలన కోసం ప్రభుత్వాలు పథకాలు అన్వేషించాలి.- ఎన్. వెంకటసుబ్బయ్యఏపీ హేతువాద సంఘం
rendu rojula kritame sriharikota nunchi gslv mark 3d–1 upagraham 200 enugula baruvutho ningiloki vijayavantamgaa prayoginchabadindi. sains entagaa abhivruddhi chendutundo idoka udaaharana. ayithe verokapakka kulam paerutho, aachaaraala paerutho daarunaalu jarugutunnaayi. oka pakka manushulanta okkatenani, vivaksha chuupakuudadani, chuupithee neramani raajyaangam chebutundi. verokapakka kulam paerutho carporationlu, kula sanghaalaku prabhutvaalu kotladi roopaayala prajaadhanam kharchuchestunnayi. pedarikamlo unna vaarandarikee prabhutva phalaalu ande vidhamgaa erpatucheyali tappa, kulaniki oka carporation erpaatu cheste kula gharshanalu perugutaayi. ee avakaasam chusukoni, kontamandi kamma carporation, reddi carporation, komatla carporation antaaru. emitidi? etupotunnam manam? ee rojuku kulaniki kulaniki madhya kulantara vivaahaalu levu. manadi secular state. loukika raajyamlo kula prasakti rakudadu. prabhutva drushtilo antaa samaname. aardhikamgaa venukabadina vaarandarinee abhivruddhi parachavalasina baadhyata prabhutvampai unnadi. kulam anagarikam. kulam unnantakaalam vivaksha podu. vivaksha chuupadamee kulam lakshyam. veetannintikii moolam matham. ivannee ponide moodhanammakaalu nirmoolinchabadavu. kula nirmuulana kosam, matha nirmuulana kosam prabhutvaalu pathakaalu anveshinchaali.- en. venkatasubbayyapi hetuwada sangham